CELEX: 62021TN0784
Language: hr
Date: 2021-12-20 00:00:00
Title: Predmet T-784/21: Tužba podnesena 20. prosinca 2021. – NP/Komisija

14.2.2022   
            
            
               HR
            
            
               Službeni list Europske unije
            
            
               C 73/55
            
         
      Tužba podnesena 20. prosinca 2021. – NP/Komisija
      (Predmet T-784/21)
      (2022/C 73/70)
      Jezik postupka: francuski
      
         Stranke
      
      
         Tužitelj: NP (zastupnik: C. Mourato, odvjetnik)
      
         Tuženik: Europska komisija
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  poništi odluku Europske komisije (tijelo za imenovanje) od 8. veljače 2021. u dijelu u kojem se djelomično odbijaju tužiteljevi zahtjevi od 2. listopada 2020. vezano za uznemiravanje za koje je odgovorna Europska komisija na temelju članaka 12.a, stavaka 1. do 3. Pravilnika o osoblju, konkretnije, zato što nije prepoznala uznemiravanje koje je trpio od studenoga 2014., zbog očitih pogrešaka u ocjeni navodnih činjenica, neuzimanja u obzir svih odgovarajućih posljedica i povrede obveze pružanja pomoći, kao i odbijanja pokretanja postupka za priznavanje nevidljivog cerebralnog oštećenja tužitelja prije postupka za vraćanje na posao nakon utvrđenja invalidnosti i odbijanja izvršavanja primjerenih prilagodbi u vezi s bitnim funkcijama posla kao što su skraćeno radno vrijeme iz zdravstvenih razloga, rad na daljinu i osposobljavanje, u skladu s člankom 1.d stavkom 4. i člankom 33. Pravilnika o osoblju i člankom 15. Dodatka VIII. Pravilnika o osoblju i Odlukom Komisije C(2004)1318 od 7. travnja 2004.;
               
            
                  —
               
               
                  naloži Europskoj komisiji da tužitelju plati naknadu u iznosu od 40 000 eura na ime neimovinske štete koja je nastala u svezi s tim;
               
            
                  —
               
               
                  naloži Europskoj komisiji da tužitelju plati naknadu u iznosu od 106 649,02 eura na ime financijske štete koja je nastala u svezi s tim do 31. prosinca 2021., ne dovodeći u pitanje tužiteljevo pravo da zatraži ponovnu procjenu naknade štete koja obuhvaća financijsku štetu koju će pretrpjeti između 1. siječnja 2022. i zatraženog datuma vraćanja na posao;
               
            
                  —
               
               
                  naloži tuženiku snošenje troškova postupka, na temelju članka 134. Poslovnika Općeg suda Europske unije.
               
            
         Tužbeni razlozi i glavni argumenti
      
      U prilog osnovanosti tužbe tužitelj ističe dva tužbena razloga.
      
                  1.
               
               
                  Prvi tužbeni razlog, koji se temelji na uznemiravanju koje je počinilo nekoliko članova medicinske službe Europske komisije prema tužitelju, istodobnoj povredi dužnosti njege te načela nediskriminacije i proporcionalnosti u okviru njegova zahtjeva za vraćanje na posao nakon utvrđenja invalidnosti od studenoga 2014., očitih pogrešaka u ocjeni navodnih činjenica i povrede obveze pružanja pomoći, te naposljetku povrede obveze pokretanja postupka za utvrđivanje njegove invalidnosti, koji treba provesti prije postupka za vraćanje na posao.
               
            
                  2.
               
               
                  Drugi tužbeni razlog, koji se temelji na zahtjevu za naknadu štete zbog gore navedenog uznemiravanja.